section_heading: Radio postaje
paragraph_text: Najveći dio današnjih postaja nastao je demokratizacijskim procesima i raspadom SFRJ 1990-ih. Od 1990. nastao je pravi pluralizam u radijskom sustavu bez ikakve kontrole, pa se razvilo 206 radijskih postaja. Djelovanjem Regulatorne agencije za komunikacije broj postaja u BiH spao je do 2011. na 144, od čega 65 javnih (30 pod nadzorom Bošnjaka, 18 pod nadzorom Hrvata i 17 pod nadzorom Srba) i 79 privatnih (64 pod nadzorom Bošnjaka, 50 pod nadzorom Srba i 30 pod nadzorom Hrvata). Od 1998. međunarodna zajednica elektronske medije nadzire preko Neovisnog povjerenstva za medije. Do 1996. kod svih naroda medije obilježila je samostalnost, sloboda govora, ali i gubitak profesionalnosti i stručnosti, svatko je imao svoju istinu i problem nacional-militantnog novinarstva. OESS te godine osniva Povjerenstvo eksperata za medije.[http://ff.sve-mo.ba/sites/default/files/casopisi/Kultura%20Komuniciranja%20br%201.pdf Kultura komuniciranja br. 1] Milan Vego: Radio u Bosni i Hercegovini, Filozofski fakultet Sveučilišta u Mostaru, Mostar, svibnja 2011. str. 193–196., pristupljeno 28. travnja 2017.